Läti Panga teatel vähenes tänavu
esimeses kvartalis riigi välisvõlg esmakordselt 14aastase kasvamise
perioodi järel, vahendab uudisteagentuur LETA.
Vähenes nii bruto-kui netovõlg, vastavalt siis 2,9% võrra ehk 20,1 miljardi latini ja 1,9% võrra ehk 9,1 miljardi latini.
Kuivõrd majanduskriisis siplevasse riiki enam nii palju kaupa ei impordita kui varem, siis jõudis ka Läti jookevkonto ülejääk plussi ehk tänavu esimeses kvartalis oli see 37,7 miljonit latti ehk 1,1% SKP-st. Eelmisel aastal samal ajal küündis jooksevkonto puudujääk tervenisti 627,6 miljoni lati ehk 16,8%-ni SKP-st.
Aastataguse ajaga võrreldes vähenes Läti kaupade eksport 26,8%, import on kängunud 35,5% võrra.